lflage/wiki-talks huggingface dataset:
Diskuto:Bodenlago

message: La lago situas komplete en germanlingva areo kaj la germanlingva nomo estas "Bodensee". Regule la loka nomo estu la bazo de la esperantigo, pro tio la esperanta nomo "Bodenlago" estas korekta. Ankaŭ en la nederlanda la nomo de tiu lago estas "Bodenmeer", la svedoj diras "Bodensjö(n)", la finnoj "Bodenjärvi", la rusoj "Боденское озеро" (bodenskoje ozero), kaj eĉ la japanoj diras ボーデン湖 "Bōden-ko" kaj la ĉinoj 博登湖 "Bódēng-hó". (En la Interviki-ligiloj oni povas vidi ankoraŭ plimultaj formoj kun "Boden-".)
La esperanta formo "Konstanca Lago" estas tute neregula riverenco antaŭ la angla kaj franca lingvoj, kiuj uzas tian alian nomon.
Mi scias ke la neregula esperanta nomo estas jam pli disvastiĝinta ol la regula nomo - tamen mi opinias ke indas disvastigi regulajn nomojn kaj proponas de renomi tiun artikolon en Bodenlago.
replies: text: Mi faris tiun proponon antaŭ 6 semajnoj en la diskutpaĝo de "Konstanca Lago" kaj neniu kontraŭis. Nun mi alinomis la artikolon en "Bodenlago".

text: --Algoviano 17:30, 17. Jun 2007 (UTC)
Hieraŭ mi hazarde pasis tiun-ĉi paĝon, kaj unuarigarde mi iom ŝokiĝis: De mia 12-a vivojaro, de kiam mi ĉiutage parolas Esperanton (kaj iam dum 8 jaroj estis oficeja direktoro de GEA kaj GEJ, ĉiutage aŭdante pri geografiaj nomoj de Germanio en Esperanto), mi neniam vidis la vorton "Bodenlago", sed kompreneble plurmilfoje "Konstanca Lago"... Neniu el miaj vortaroj konas tian vorton, neniu presita esperanta teksto ĉe mi mencias ĝin, kaj Guglo havas 60 trafojn por "Bodenlago" - inkluzive de la ankoraŭ relative freŝaj vikipediaj ŝanĝoj de Algoviano - kaj 1120 por "Konstanca Lago". Iom la vorto unuarigarde rememorigis al mi la serĉan pseŭdoproponon de Thomas Bormann en la revueto "GEJ-Gazeto" de la okdekaj jaroj, interŝanĝi la 'malnacian latinismon' "Germanio" per la 'naciece pura' esperanta vorto "Dojĉlando"... 
Sed post la unua ŝokiĝo, mi duarigarde povas tamen kompreni kaj sekvi la argumentadon, kaj je tria rigardo la novismo estas tute en ordo por mi.
ThomasPusch 05:35, 11. Sep 2007 (UTC)
Fakte Bodenlago estas akceptebla modifo (aŭ eventuale ja devus esti Bodanlago - ĉar efektive la nomo ne havas rilaton kun la germana vorto "Boden" (planko) sed venas de la origina nomo de la lago "Bodan".
Amike Didi Weimdann 2007-10-28 - 03.00
Se eĉ mi simpatius al la formo Bodenlago: Vikipedio dokumentu, ne inventu. Per la sama argumento kiun vi uzas por enkonduki la formon Bodenlago mi nun povus ŝanĝi la kapvortojn de la landaj artikoloj, do Germanio al Dojĉlando, Hungario al Madjarorsago, Ĉinujo al Ĉunggŭo ktp. Eble iam tiaj ŝanĝiĝoj en Esperantujo okazos. Sed ili aktuale ne aperu en la esperantlingva vikipedio. Tiu estas encikopedio, kiu servu faktojn, ne dezirojn. 2A02:908:198:D1E0:EDBC:E60C:B577:AD46 20:26, 18 aŭg. 2021 (UTC)
thread_title:  Bodenlago estas pli korekta ol "Konstanca Lago" 

message: Ĉu ne troviĝas/-is iu esperantoklubo, zeo aŭ esperantorilata historiaĵo en iu ajn municipo situanta je la lago? 2A02:908:198:D1E0:EDBC:E60C:B577:AD46 19:35, 18 aŭg. 2021 (UTC)
thread_title:  Mankas informoj pri Esperanto je Bodenlago
Vikipedia diskuto:Lando de la monato

message: Ĉu ni iamaniere kolektu informojn pri la farita kadre de ĉi-projekto laboro aŭ ne gravas? Persone por mi ne multe gravas, gravas, ke mi ion faris, ne ke tio estas ie registrita krom la artikol-historioj. Tamen eble informo pri tio logus al la projekto novajn partoprenantojn. Slavik IVANOV
replies: text: Mi ne bone komprenas ĉi tiun proponon.

text: Mi uzas la ŝablonon "Umita!" () por montri ke io okazadas, kaj por helpi eviti tempan malŝparon al tiuj kiuj serĉas freŝan farendaĵon.  Tio motive similas al nia kutimo en

text: Vikipedio:Listo de artikoloj kiuj estas en EN kaj forestas en EO/2007-04-01 provizi ĝisdatigitan ligilon trastrekinte la fontan.

text: Kio okazos kiam Lando de la Monato iĝos alia lando?  Ni konservu la staton de la projekto, ĉu ne?  Iam la nuna lando denove fariĝos aktuala.

text: Bill O'Ryan ☺  ₪ 16:54, 18. Jun 2007 (UTC)
replies: text: : Certe la marko Umita ne faras temon malpli interesa al iu, kiu interesiĝas pri ĝi. Krome ne eblas aldoni tian aŭ alian markon al la ŝablonoj. Mi neniukaze kritikas, nur pensas pri la bona maniero. Slavik IVANOV 10:10, 19. Jun 2007 (UTC)
replies: text: ::Mi misgvide kuntekstigis miajn lastajn demandojn, kiun mi fakte (kaj nun evidente erare) konceptis kiel aparta temo.  Se ni konservus la staton de la projekto, la signifo de "Umita" (kiu celas esti tempoŝparilo, neniel kiel ia indikilo ke la artikolo jam perfektas) rapide emos malaktualiĝi.  La "Umita"-oj tre eble forviŝindos tempe de konservado.  "Umita" ja estas informmalriĉa; ĝi vere koncize signifas nur: jam multe redaktiĝis dum la nuna projekto-periodo.  Mi uzas ĝin nur kiam mi finas enplekti (la tutan) informon de la respektiva anglalingva artikolo.   Eble alia simbolo pli konvenus por tio?  Ĉu pli da informo estus utila?   Afable, Bill O'Ryan ☺  ₪ 11:54, 19. Jun 2007 (UTC) p.s. Pri kiacelaj ŝablonoj vi parolas? -Bill

text: ::Mi kopiis la konceran paragrafon (la lingvoliston) al mia diskutpago.  Eble pli bone se mi por la supra celo uzus la markon Umita anstataŭe tie?  Kion vi opinias?  Ĉu utilas avizi ĉi tie ke iu projektoparto (artikolo) jam egalas tiun de iu aŭ alia nacilingva artikolo?

text: ::Mi komencis uzi ŝablonon Umita sur mia propra diskutpaĝo, do persone ne plu bezonas ĝin ĉi tie.  Se oni trovas ĝin utila ĉi tie, mi daŭrigu; se konfuza, mi forigu. Afable, Bill O'Ryan ☺  ₪ 07:52, 20. Jun 2007 (UTC)
thread_title:  Rezultoj 

message: En la sekcio Lando de la monato de la diskutejo mi faris la proponon kunfandi ĉi tiun projekton kun la projekto "kunlaboraĵo de la semajno". Por la kialoj kaj la detaloj vidu tie, kaj ankaŭ respondu tie al la propono. Marcos 14:57, 23. Sep 2008 (UTC)
thread_title: Kunfandi la projekton "Lando de la monato" kun la projekto "kunlaboraĵo de la semajno"
Diskuto:Kikerkaĉo

message: Ĉu ĉi tio ne havas tradukon en Esperanto? 69.51.153.203 17:42, 19. Jun 2007 (UTC)
Kikersaŭco laŭ mi estas pli bona, sed kial ne humuso? --Verdulo 17:39, 6. Apr 2009 (UTC)
Pardonu mian neklerecon, sed el kie oni prenis tiun neologismon humuso? Mi serĉis ĉiujn vortarojn, kiujn mi povis, sed trovis ĝin en neniu. La nuraj lokoj, kie mi trovis tion estis en vikipedio, vikilibroj (la recepto kiu troviĝas en ĉi tiu artikolo) kaj kelkaj forumoj kaj la defendantoj estas la samaj. Mi konsultis "Retan Vortaron", Vortaron Túlio Flores (http://vortaro.brazilo.org/vtf/), N-PIV 2002, Vortaron Esperanto-Portugala de Allan Kardec Afonso Costa, Koncizan Etimologian Vortaron de André Cherpillod. --Zehanonimo 23:48, 28 Aŭg. 2011 (UTC)

message: Saluton. Mi ĵus vidis, ke IPulo aldonis transskribon de la araba. Sed ĝi malsamas al la transskribo en aliaj vikipedioj. Mi komparis ĝin kun la germana, angla, franca artikoloj. Ĉie oni transskribis kun la vokalo u. Kiu eble konas ekstervikian fonton pri tio? --Tlustulimu (diskuto) 17:57, 15 apr. 2021 (UTC)
thread_title:  Transskribo
Diskuto:Persone

message: Mankas al la artikolo bildo de la bando. Eble iu skribi al bertilo por ke ni ekhavu almenaŭ unu foto sub permesilo GFDL.--Denizo 08:16, 21. Jun 2007 (UTC)

message: Ekde kiam ili stariĝis en decembro 2006, antaŭ 16 jaroj, la kriterioj por elstaraj artikoloj nur postulas, ke por ĉiu dubebla aserto estu menciita fonto kiu pravigas tiun aserton. Pri tio jam plurfoje rememorigis Marcos. Do: Ĉu estas iu dubebla aserto en la artikolo? ThomasPusch (diskuto) 01:02, 4 dec. 2022 (UTC)
thread_title:  Pri la ŝablono "sen fontoj"
Diskuto:Strekaj kanaoj

message: Mi ne scias, ĉu “streka kana” vere estas la ĝusta vorto. Mi uzis ĝin, ĉar la artikolo jam estis tiel nomita. Sed ĉiuj aliaj lingvoj uzas la nomon “katakana”. Ĉu ekzistas oficiala Esperanta tradukaĵo? Ĉu oni ne povas lasi “katakana”, aŭ krei vorton (“katakano”, “katakanao”…)? Plie, la vorto kanao jam ekzistas Esperante, kaj ĝi ne estas la sama afero… Mutichou 13:04, 21. Jun 2007 (UTC)
thread_title: Nomo

message: Kion signifas tiuj bluaj demandosignoj? /?/ Plie, mi dubas, ĉu ȵ estas vera IFA-signo… Videble, la tabelo estas kopiita el franca Vikipedio. Ĉu eble la germana tabelo pli taŭgas? Mutichou 13:49, 14. Jun 2008 (UTC)
thread_title: Demandosignoj
Diskuto:E@I

message: Saluton!
mi proponas alinomi ĉi tiun artikolon al E@I, ĉar E@I povas signifi pli ol Esperanto ĉe Interreto (vidu la klarigojn en la artikolo). Ĉu vi konsentas?
Amike,
Yves Nevelsteen 10:06, 22. Jun 2007 (UTC)
replies: text: Jes, tute. Krome "Esperanto ĉe Interreto" sonas kiel nomo de pli vasta temo, ol nur la organizo. :) Slavik IVANOV
replies: text: :Mi konsentas, ke la titolo de la artikolo devas esti "E@I", kaj tial nun alinomos la paĝon. Marcos 12:28, 9. Jul 2007 (UTC)

message: Ĉu estas kronologio de projektoj de E@I? tio estus tre interesa/utila, tabelforme ĝi estus bonega aldono.  Radioamatoro (diskuto)  14:26, 24 feb. 2023 (UTC)
thread_title:  Kronologio de projektoj 

message: En la teksto ĝis nun estis multaj ruĝaj ligiloj pri "Eŭropa volontula servo" (kun du komencaj minuskloj), kvankam artikolo Eŭropa Volontula Servo jes ekzistas. mi nun aldonas alidirektilon de la ĝis nun ruĝa titolo al la vera paĝo. Sed ĉiam indas kontroli ĉu vere ne ekzistas artikolo: unu ebleco estas simple serĉi tra la esperanta vikipedio per la serĉilo supre dekstre (kvankam en la teksto estas ruĝaj literoj, kiuj supozigas ke tekston ne ekzistas, la serĉilo kutime tamen trovas la ĝustan paĝon - tio gravas ne nur pri majuskloj kaj minuskloj, sed ankaŭ pri metoj aŭ nemetoj de diakritaj signoj, decido ĉu titolo estu en Esperanto aŭ nacia lingvo, aŭ foje etaj detaloj kiel meto de vorteto "de" anstataŭ "en" aŭ "pri"). Alia ebleco estas trovi la temon en alia lingvo kaj vidi ĉu maldekstre en la listo de lingvo aperas Esperanto - se jes, la esperantlingva artikolo ekzistas. Salutas ThomasPusch (diskuto) 09:33, 2 apr. 2023 (UTC)
replies: text: La sama problemo ankoraŭ estis kvinfoje pri "vroclava Universitato", kies teksto simple nomiĝas Universitato de Vroclavo kaj pri "Eŭropa Junulara Fondumo", kies teksto estas Eŭropa Junulara Fonduso. Ne fidu ke mi kontrolis xcion - eĉ ne intence serĉis, sed simple hazarde vidis tiujn mise ruĝajn ligilojn. Sed estu ĉiam skeptika, kiam aperas multaj ruĝaj literoj: aŭ vi tro inflacie metis ruĝajn ligilojn, aŭ vi ne indikis la ĝustajn titolonomojn. Inter la pli ol 333 000 artikoloj esperantlingvaj estas multaj pri junularaj kaj studentaj temoj, ĉar tiuj temaroj tre interplektiĝas kun la Esperanto-movado. Ankoraŭ multaj paĝoj pri universitatoj kaj ankaŭ pri junularaj iniciatoj ankoraŭ mankas, sed multaj jam kreiĝis...  ThomasPusch (diskuto) 09:35, 2 apr. 2023 (UTC)
replies: text: :Kaj cetere: la "Universitato François Rabelais" entute ne plu nomiĝas tiel, sed nun titoliĝas sinple Universitato de Tours. ThomasPusch (diskuto) 09:48, 2 apr. 2023 (UTC)
thread_title:  Ruĝaj ligiloj
Dosiero-Diskuto:Trevor Steele.jpg

message: bonvolu aldoni permesilon al la bildo

message: Ĉu iu povas aldoni ĝin al commons aŭ al vikicitaro?
Mi bezonas ĝin por la artikolo:
https://eo.wikiquote.org/wiki/Trevor_Steele
--  Radioamatoro (diskuto)  22:43, 25 jul. 2022 (UTC)
thread_title:  Vikicitaro
Diskuto:Tabelvorto

message: Diskuto:Tabelvortoj
thread_title:  Malnova diskutado 

message: Pri la tradukoj de la korelativoj al aliaj lingvoj mi sugestas ke oni faru alineon tabelvortoj en aliaj lingvoj kaj ke oni kreu apartajn artikolojn. Tiujn artikolojn oni povas tiam kunligi per interlingvaj ligiloj al la diversaj lingvoj. Ekzemple en la nederlanda lingvo ekzistas: :nl:Tabelwoord. La korelativoj estas bona temo por montri ecojn de la gramatiko de Esperanto. Biciklanto 14:49, 22. Jun 2007 (UTC)
Dankon pro via intereso.  Fakte mi ankoraŭ ne finredaktis ĝin.  Estas traduko el mia kontribuo en la portugala Viki kiu celas montri ke la tabelvortoj estas GENIA sed ne inventaĵo de Zamenhof.  Li paúsis la tabelon el la rusa rimarkante ghian regulecon. [Vikipediisto:Esperantix|esperantix]]
thread_title:  Tradukoj 

message: Ĉar "Ali-" estas fundamenta radiko, kial ne uzi
* "aliiam"
* "aliies"
ktp.? --Dominik 07:59, 12. Dec 2008 (UTC)
replies: text: Vidu la klarigon de Bertilo ĉi tie :) Vikiano (diskuto) 22:09, 26 jan. 2021 (UTC)
thread_title:  ALI- 

message: Ĉu menciu la Novialan sistemon? —Tamfang 19:11, 30. Jul 2010 (UTC)
Eble, ekzistas problemoj ku tabelvortoj por okcident-eŭropeanoj... Sed tiu ĉi sistemo estas pli klara kaj logika ol ia natura, kaj por slavoj ĝi vere estas kutima, ĉar tre similas al tiuj sistemoj en niaj naciaj lingvoj. Oni diras, ke Esperanto estas okcident-eǔropea laŭ formo kaj slava laŭ enhavo :) Kudratbek 18:46, 9 Jan. 2012 (UTC)
replies: text: La Noviala sistemo estas (plejparte) ankaŭ "tabela", sed pli ligata kun aliaj aspektoj de la lingvo; ĝi do invitas etendi.  —Tamfang (diskuto) 09:00, 5 Sep. 2014 (UTC)
thread_title:  Ĉu anstataŭigo per pli "natura" sistemo? 

message: La komparo kun la rusa estas ja tre interesa kaj prava, sed kial lasi la komparon kun la pola lingvo, en kiu la tabelvortoj ne prezentiĝas tiel logikaj? --Lohengrin (diskuto) 15:27, 5 Jan. 2015 (UTC)
thread_title: kompare al la rusa kaj la pola
Diskuto:Mariĥuano

message: kio estas tio?
Ombresaco 20:17, 22. Jun 2007 (UTC)
replies: text: 420 estas koda nomo por mariĥuano. Ĝi ankaŭ raportas al la 20-a de aprilo, tago kie homoj festas mariĥuano. Miĉipediano (diskuto) 03:00, 21 jun. 2018 (UTC)
thread_title:  kodon 420
Diskuto:Majtila lingvo

message: patrina lango! ;-)
replies: text: Jes.  Ankaŭ mi ne certas pri tio.  Eble tio estas ordinara esprimo en la hindia angla?  Ili havas interesajn esprimojn.  Iam mi aŭdis aludon al hotelaj gastoj kiel "pasaĝeroj" de la hotelo.  Ĉu iu scias?  Mi metis la demandon ĉe la koncerna angla diskut-paĝo.  Bill O'Ryan ☺  ₪ 10:13, 23. Jun 2007 (UTC)
replies: text: :En ĉiuj variantoj de la angla, laŭ mia scio, oni diras "mother tongue" en la senco de "denaska lingvo", ĉu ne? Renkontante la vorton "tongue" en la angla oni devas decidi ĉu temas pri "lango" aŭ "lingvo", same kiel ĉe la Esperanta vorto "plumo" oni devas decidi ĉu la angla traduko estu "feather" aŭ "pen". Ĉi-semajne mi estas lacega pro severa malvarmumo, sekve mi nur mokis anstataŭ korekti. --Haruo 19:23, 24. Jun 2007 (UTC)
replies: text: ::Kompreneble tongue signifas "lingvo"; tio estas apenaŭ diskutebla.  Kaj ĝis mia propra sperto mother tongue ordinare signifas "denaska lingvo" — certe tiel en mia propra lingvuzo.  Bedaŭrinde, la angla frazo, Maithili has been considered a dialect of both Hindi and Bengali, and in fact was classified as a mother tongue of Hindi in the Census of India. (verkita jam antaŭ multaj aliaj redaktoj, antaŭ jaro de aninomulo 140.142.170.119), parolante pri la klasifikeco de la maitila, ne bone subtenas tian interpreton.  Koncerne la vortgrupon patrina lingvo, se lingvoj troviĝas en familioj, kaj se oni parolas pri fratinaj lingvoj, lingvoj tutcerte, kiel ĉiuj ordinaraj nodoj en arbostrukturoj, devas have patrinajn lingvojn/nodojn.  Konsentite, ke se tia neordinara interpreto estis la celo de la frazo, ĝi meritis plian klarigon.  Minimume, la frazo estas plumpa: kial kaj anstataŭ sed?

text: ::Aliflanke, oni povus konsideri tiun anglan frazon simple fuŝa.  Eble, ekzemple, la celo estis diri mother tongue of Hindi speakers in (patrina lingvo de parolantoj de la hindia).  Eĉ tiam la frazo estas plumpa kaj konfuza: ĝi impresas sinkontraŭdira sen necese esti tia.

text: ::Mi bedaŭras legi, ke vi suferas de malvarmumo.  Tre mizera afero!!  Esperinde, la ĝuo mokklarigadi helpos vin tre rapide resaniĝi kaj energiiĝi, ke energiiĝinte se vi certos pri la ĝusta pretendo de la barata censo, vi povos fari la plej konvenan korekton aŭ bonstiligon.  Vi estas tre bonvena fari tion.

text: ::Intertempe, mi invitas vin por via ĝuo kaj bonhumorigo, (kaj por la plia bonigo de vikipedio!) trafrandi miajn kontribuaĵojn, kie vi certe trovos multajn aliajn korektendajn fuŝaĵojn kaj mokindaĵojn.  Ek!  Vikipedio ĝis nun estas lacige tro serioza kaj gravmiena afero!  Mi (kaj sendube ankaŭ aliuloj) ŝatus kunĝui vian ridadon.

text: ::Kunlaboreme via, Bill O'Ryan ☺  ₪ 21:27, 24. Jun 2007 (UTC)
thread_title:  Patrina lango
Diskuto:Pavel Jozef Šafárik

message: Proponita de --Petr Tomasovsky 13:42, 14. Jun 2007 (UTC)
*Por
## --Konrado 10:39, 20. Jun 2007 (UTC)
#  Thomas Guibal 13:25, 20. Jun 2007 (UTC)
*Detenas
*Kontraŭ
thread_title:  ADLS-diskuto
Diskuto:Kosmopramo Columbia

message: Dum mi frue uzis la vorton "skipo" por referi al la anoj de la kosmopramo, ĉu tio ne estas malĝuta. Oni kutime havas tri skipoj tage. Sed la pramanaro restas resonca (aŭ respondeca) tutatempe. Do ĉu ni ne devas diri "pramanaro" anstataŭ "skipo". Bonvolu ŝanĝi la vorton "skipo" al "pramanaro". --F3meyer 07:24, 26. Jun 2007 (UTC)
Mi ne havas PIV-on ĉi tie, sed jen tio, kion diras ReVo: "Skipo - Grupo de kunlaborantoj plenumanta komunajn taskojn". Amike, Bea 09:43, 26. Jun 2007 (UTC)
Mi havas NPIV-on. Laŭ ĝi: "Skipo - Grupo de laboristoj, kune laborantaj en difinita nombro super la sama tasko, kaj eventuale alternanta kun alia simila grupo" --F3meyer 14:41, 27. Jun 2007 (UTC)
Do, laŭ tio la vorto estas ĝusta (ili ja "laboras super sama tasko" kaj eĉ pri "eventuale aternanta", konsiderante la diversajn misiojn), ĉu ne? Tamen, se vi deziras ŝanĝi al "kosmopramanaro", bonvolu fari. Bea 08:20, 28. Jun 2007 (UTC)
thread_title: Uzo de "Skipo"
Diskuto:Mil kaj unu noktoj

message: kio estas "midisto"? --Zmitro 12:40, 28. Jun 2007 (UTC)

message: Antaŭ ol eki batalon, mi klarigas mian korekton kaj mian transskribon de la araba. La arba esprimo ألف ليلة ولية, oni povas transskribi diversmaniere, sed en vikipedio esperantlingva, ni devas serĉi transskribsistemo kiu estu klara al esperantistoj. Tiurilate, literoj "ï" kaj "w" estas strangaj al esperanto, kaj do malkonsilendaj (ĉar /ï/ estas sama al esperanta /j/, ni uzu ĝin; rilate al /w/ ekzistas du kutimoj, aŭ eseprantigi /ŭ/ laŭ la sono aŭ /v/ laŭ la esperanta tradicio v-igi konsonantaj /u/ kiel, ekzemple, /guatemala/ --> /gvatemalo/, /quartus/ --> /kvar/, ktp). Aliflanke, ni devas transskribi laŭ la klasika prononco de la araba, kie ekzistas naŭ vokaloj: /a/, /i/ k /u/ mallongaj, /a/, /i/ k /u/ longaj kaj /an/, /in/ k /un/ finaj (konsiderataj vokaloj laŭ la araba gramatiko). Estas fakto ke kutime, voĉe, /a/ povas iĝi proksima al esperanta /e/, same kiel /i/, kaj /u/ povas iĝi esperanta /o/, tamen, ni sekvu la klasikajn formojn, ne la voĉajn. Do, laŭ mia scio pli taŭgas "Alf lajla ŭa-lajla" aŭ "Alf lajla va-lajla" ol "Elf leïla wa leïla". Tamen, antaŭ ol komenci batalon, mi defendas mian opinion kaj, se neniu kontraŭas poste mi korektos.--CarlesVA 13:01, 29. Jan 2009 (UTC)
thread_title:  Elf leïla wa leïla / Alf lajla ŭa-lajla
Diskuto:Bookcrossing

message: Mi provis interalie igi la artikolon malpli propaganda. Ĉu iu povas fari tion al la lasta sekcio? --Raoni Sousa 12:59, 28. Jun 2007 (UTC)

message: Saluton. Mi pensas, ke estus pli konvene esperantigi la kapvorton. Kore --Tlustulimu 19:47, 2. Aŭg 2007 (UTC)
thread_title:  Esperantigo
Diskuto:Pseŭdotelefono

message: komencis formi la artikolon.--Crosstor 12:21, 29. Jun 2007 (UTC)

message: Mi dubas pri menciindeco de tiu ĉi temo. Krom, ke neniu alilingva Vikipedia artikolo ekzistas, mi malfacilas imagi tiun ĉi temon en papera enciklopedio (eble enciklopedio pri telefonoj aŭ kuriozaĵoj). Same "povus" ekzisti artikoloj pri pseŭdoaŭto, pseŭdomanĝaĵo, pseŭdokomputilo kaj simile. --KuboF (diskuto) 16:31, 23 Jul. 2014 (UTC)
replies: text: Eble ni povus kunigi tiun ĉi ĝermon kun Telefono. --KuboF (diskuto) 16:38, 23 Jul. 2014 (UTC)
replies: text: :Celo de nia Vp-o estas pli da artikoloj. Telefono estas 30 kB-oj, eĉ ĝi havas ankaŭ ligojn al similaj artikoloj. La unuiĝo estas nesaĝa. Estas fakto, ke tiuj artikloj estas aĉeteblaj. Do ili ekzistas, sekve ili havas lokojn en enciklopedioj. La kreintoj de tiuj varoj supozeble ne verkas enciklopediojn. La celo estas prezenti tiujn varojn, kiuj estas kvazaŭ telefonoj, tamen vere ne estas telefonoj. Pri pseŭdoaŭtoj mi ne aŭdis, kiu konas tion, prezentu en artikolo. Fantazio tie ne sufiĉas. --Crosstor (diskuto) 06:37, 3 Feb. 2016 (UTC)
thread_title:  Menciindeco
Diskuto:Ĉinaj Ruĝaj Gardistoj

message: oni bonvolu intervikiligi --Raoni Sousa 12:49, 29. Jun 2007 (UTC)

message: nekonektita
Mi reekas "oni bonvolu intervikiligi --Raoni Sousa 12:49, 29. Jun 2007 (UTC)" Sj1mor (diskuto) 07:02, 22 dec. 2022 (UTC)
thread_title:  Atentu
Diskuto:Arthur Rimbaud

message: Proponita de --Petr Tomasovsky 18:50, 4. Jun 2007 (UTC)
*Por 
#  Yekrats 10:50, 22. Jun 2007 (UTC)
#  Ege bela kaj perfekte verkita artikolo, ĉefe ravas versaj E-tradukoj. Oni nepre elektu tiun artikolon elstara!  Alaŭdo  ۩ ✉ ₪ 13:33, 23. Jun 2007 (UTC)
#  Eric.Coffinet 070628 18h00 UTC
#  Marcos 18:33, 28. Jun 2007 (UTC)
#  Bea 08:49, 29. Jun 2007 (UTC)
*Detenas
*Kontraŭ
thread_title:  ADLS-diskuto 

message: Je la morto de Rimbaud oni diras, ke li estis
"kuracita de sia pli juna fratino".
Ĉu ne estus pli bone "zorgita"?
--kani 14:43, 1. Jul 2007 (UTC)
thread_title: propono

message: mi ŝanĝis interkrampitan elparolon. ĝi devas esti laŭ la Internacia Fonetika Alfabeto
replies: text: Ne, ni kutime ne uzas IFA-n, sed Esperant-literajn prononchelpilojn. Rigardu Vikipedio:Prononchelpilo. Mi nun restarigis la antaŭan prononchelpilon. Marcos 17:44, 4. Jul 2007 (UTC)
thread_title:  IFA 

message: Mi aldonas ligon al esperantigita poemo Sensation (esperante Impreso). Mi bedaŭras, ke mi ne povas aldoni ĝin al la artikolo.
thread_title:  Verkoj de Rimbaud en Esperanto
Diskuto:Tomáš Pumpr

message: Mohl by někdo (z vás jazykovědců), přeložit tento článek do češtiny, abychom si ho mohli přečíst i my, (ne)normální lidi? ;-)) Díky, --Bohemianroots 08:21, 30. Jun 2007 (UTC)
replies: text: Traduko al komprenebla lingvo: "Ĉu iu (el vi lingvistoj) povus traduki ĉi tiun artikolon en la ĉeĥan, por ke ankaŭ ni, (ne)normalaj homoj povu legi ĝin?" La ĉeĥa ĝerma artikolo pri li jam ekzistas ekde marto 2003 kaj ekde tiam ne multe ŝanĝiĝis. Do la ĉeĥlingva peto de junio 2007 devas konsiderigi ne jam plenumita... ThomasPusch (diskuto) 14:06, 18 dec. 2022 (UTC)

message: Mi havas neniun ideon, kiu povus esti M. Šrámek, kiu laŭ tiu artikolo kaj laŭ asertoj de Jaroslav Mařík en Starto 2/1992 (149) verkis la tekston "Fantomo en la kastelo". En la interreto cirkulas diversaj informoj pri iu "M. Šrámek: Fantomo en la kastelo", kiuj ĉiuj estas kopiitaj de ĉi tie. Sed mi neniel trovas iun homon kiu povus taŭgi por la personeco de "M.". La sola, kion la interreto malkaŝas, estas ke jam en 1951 en la Esperanto-klubo de Brno deklamiĝis esperantlingvaj versoj de la samnomulo Fráňa Šrámek (de li Tomáš Pumpr efektive laŭ la artikolo pri Fráňa Šrámek tradukis almenaŭ du verkaĵojn, Ombroj (Stíny), manuskripto, kaj Raporto (Raport), Esperantista 8/1947, s. 93, 29.X.1947, kiuj ĉi tie eĉ ne jam listiĝas). Mi ne certas ke iu homo nomita "M. Šrámek" eĉ iam ajn vivis. Ĉiukaze mi trovis neniun pruvojn pri iu tia homo. ThomasPusch (diskuto) 14:15, 18 dec. 2022 (UTC)
thread_title:  Alia temo
Diskuto:F.A. Supra Ligo

message: La kombino de mallongigaj literoj kaj tutaj vortoj en la esprimo "F.A. Supra Ligo" estigas problemon: Supozeble "F.A." signifas "Futbala Asocio" (devus do esti spaceto en "F. A."). La ne mallongigita nomo do estus proksimume "Futbal-Asocia Supra Ligo", kaj "F. A." estus nepre en la adjektiva formo. Sed tion ne povas esprimi la mallongigo.
Miaopinie la nuna titolo ne konformas al la gramatiko de Esperanto. Ĝi povus esti "Supra Ligo de F. A." aŭ "Supra F.-A.-Ligo"; eble ekzistas pli bonaj proponoj. Kelkaj aliaj vikipedioj sentraduke uzas anglan nomon. – Umberto 16:43, 1. Jul 2007 (UTC)

message: Mi tre ĝeniĝas ke ĉi tie estas tiom da artikoloj, kiuj obstine uzas la miaopinie arkaiĝintajn landonomojn de finaĵoj -ujo, kaj kiuj estas ege malaktualaj: tiu ĉi estas laŭ stato plej malfrue de 2011, iuj informoj estas laŭ stato de 2008. Laŭ la vikipedia interkonsento pri landonomoj, mi ne rajtas ŝanĝi landonomon ĉi tie kaj mi ne faros tion. Sed kompense mi tute nenion aktualigos en tiu teksto, nur iam metos avertan ŝablono, ke la teksto estas forte malaktuala. ThomasPusch (diskuto) 15:42, 20 nov. 2023 (UTC)
thread_title:  Malaktualeco